नई दिल्ली: भारत और वेस्टइंडीज (India vs West Indies) के बीच लखनऊ में खेले जा रहे दूसरे टी-20 मैच में रोहित शर्मा (Rohit Sharma) के नाम कई उपलब्धियां जुड़ गईं हैं. रोहित शर्मा (111 नॉटआउट) क्रिकेट के इस सबसे छोटे फॉर्मेट में 4 शतक लगाने वाले दुनिया के पहले बल्लेबाज बन गए हैं. उन्होंने यह उपलब्धि 58 गेंदों में 8 चौके और 6 छक्के की मदद से हासिल की. इसके अलावा इस मैच में कप्तानी कर रहे रोहित ने टीम इंडिया के कप्तान विराट कोहली को टी-20 में रनों के मामले में पीछे छोड़ दिया. रोहित शर्मा विराट कोहली को पीछे छोड़कर टी-20 इंटरनेशनल में भारत की तरफ से सबसे ज्यादा रन बनाने वाले बल्लेबाज बन गए हैं.